РЕГЛАМЕНТ

С благословението на Св. Синод на Българската православна църква – 
Българска патриаршия за поредна година Видинската митрополия, Съюзът на българските писатели, списание „Читалище” и дружество „Будители” в област Монтана организират: Национален конкурс на тема „Ще бъда блажен, ако с моята саможертва възкръсне България за нов свободен живот!“.

Конкурсът е посветен на Екзарх Антим I и в тазгодишното му издание могат да участват творци от 5 до 19-годишна възраст. При оценяването творбите ще бъдат разделени в следните възрастови групи: 5-6, 7-9, 10-13 и 14-19 години. Творческото състезание е в следните жанрове:
• Поезия – стихотворение
• Белетристика – разказ
• Публицистика – есе
• Рисунка
• Песен
• Кинофилм
• Цифрови изкуства
Творбите следва да бъдат тематично свързани с личността, живота, делото и наследството на Екзарх Антим I. Поощряват се авторови търсения в проблематиката, зададена от темата на конкурса духовната извисеност на саможертвата по подражание на Христовата саможертва, връзката ни с Екзарх Антим днес, поставянето на общото благо над личния интерес. Всеки участник може да участва с по едно авторско произведение в категория.
Творбите следва да бъдат изпратени до 31 октомври 2026 година на имейл адреса на Видинската митрополия: mitropoliavd@abv.bg
· Единствено рисунките се позволява да се изпращат на адрес: гр. Видин 3700, ул. Баба Вида 11, Видинска митрополия, за конкурс – Екзарх Антим I
· Участниците е необходимо да посочат трите си имена, точен адрес и телефон за връзка. Резултатите от конкурса ще бъдат обявени в месец декември 2026 г. Имената на наградените участници и протокола на журито ще бъдат публикувани на официалния сайт на Св. Синод и на Видинска митрополия.
· За повече информация може да се обръщате към организаторите на телефон 094 601 880 или mitropoliavd@abv.bg
· Официална страница на Видинска митрополия: https://vidinskamitropolia.bg/naczionalen-konkurs-posveten-na-deloto-i-zhivota-na-ekzarh-antim-i/

